پاکستانده ثبت ایتیلمه گن افغانستان لیک مهاجر لرنینگ راجستری جون آیی نینگ ۲۵ نچی کونیدن باشلب میلادی ۲۰۱۶ نچی ییلی نینگ جنوری آییده تکمیل بوله دی. حاضرگی کونده پاکستان ده قریب بیر میلیون افغانستان لیک مهاجر حیات کیچیرماقده. خودی منه شو مهاجر لرنینگ کوپچیلیگی پاکستان ده یشش اوچون رسمی حجت گه ایگه ایمس. پاکستان مسئول لری, اوشبو کیشی لرنینگ راجستر ایش لری نی ۶ آی لیق بیر مدتده تکمیل قیلیش نی ریجه له ماقده. مسئول لر, مهاجر لرنینگ راجستر ایتیلیش لری آرتیدن بیر یریم آی کیین قانونی اسناد قول گه کریته دیگن لیک لری نی بیلدیردی. پاکستانده مسئول لر, خودی منه شو بیریلگن مدت دوامیده مهاجر لرنینگ راجستر ایتتیرمسلیگی تقدیرده, قانونی بیر شکلده اجراات قیلینه دیگن لیگی نی معلوم قیلدی. عینی دمده پاکستانده اسنادی بولگن ینه بیر میلیون آلتی یوز نفر افغانستان لیک مهاجر هم یشه ماقده. پاکستان ایلک مراتبه میلادی ۲۰۰۶ نچی ییلیده افغانستان لیک مهاجر لر نی راجستر قیلیب باشله گن ایدی. میلادی ۲۰۱۲ نچی و ۲۰۱۴ نچی ییل لریده اوشبو ثبت ایتیلگن مهاجر لرنینگ اسنادی ینگی لندی. خودی منه شو ینگی لنگن اسناد نینگ ایسه میلادی ۲۰۱۵ نچی ییلی دیسامبر آییده اداغگه ییته دیگن لیگی بیلدیریلدی.
هندوستان تایمز حکومت منبعلریدن آلگن خبرنی نشر قیلدی
افغانستانلیکلرگه اقامه بیریش یولینی آچیش اوچون کنگره نینگ قانون لایحه سینی تصدیقلب اوتکزیشی بوییچه چقیریق قیلدی
ایندی افغانستانلیکلر وطنسیز ایتیب حسابلنه دی و اولرگه یشیل پاسپورت بیریله دی
